A4-0200/97

Ψήφισμα σχετικά με την Ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών σχετικά με τη «Μάθηση στην Κοινωνία των Πληροφοριών» Σχέδιο Δράσης για μια Ευρωπαϊκή Πρωτοβουλία στον Τομέα της Εκπαίδευσης (1996-1998) (COM(96)0471 - C4-0528/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(96)0471 - C4-0528/96),

- έχοντας υπόψη την τελική έκθεση της Ομάδας Έργου για τα Εκπαιδευτικά Λογισμικά και Πολυμέσα, (SEC(96)1426 - C4-0625/96),

- έχοντας υπόψη το ψήφισμά του της 16ης Φεβρουαρίου 1995 σχετικά με τη Διάσκεψη της Ομάδας των 7 με θέμα την Κοινωνία των Πληροφοριών ((ΕΕ C 56 της 6.3.1995, σελ. 97)),

- έχοντας υπόψη το ψήφισμά του της 16ης Μαρτίου 1995 σχετικά με πρόταση απόφασης του Ευρωπαϊκού Κοινοβουλίου και του Συμβουλίου για τη διοργάνωση Ευρωπαϊκού Έτους δια βίου εκπαίδευσης και κατάρτισης (1996) ((ΕΕ C 089 της 10.4.1995, σελ. 123)),

- έχοντας υπόψη το ψήφισμά του της 16ης Ιουνίου 1995 σχετικά με πρόγραμμα MEDIA ΙΙ (1996-2000) ((ΕΕ C 166 της 3.7.1995, σελ. 192)),

- έχοντας υπόψη το ψήφισμά του της 20ής Μαρτίου 1996 σχετικά με πρόταση απόφασης του Συμβουλίου για πολυετές πρόγραμμα για την τόνωση της ανάπτυξης των πολυμέσων και την ενθάρρυνση της χρήσης των πολυμέσων στην κοινωνία των πληροφοριών (Info 2000) ((ΕΕ C 117 της 22.4.1996, σελ. 37)),

- έχοντας υπόψη το ψήφισμά του της 19ης Σεπτεμβρίου 1996 σχετικά με τη σύσταση προς το Ευρωπαϊκό Συμβούλιο: Η Ευρώπη και η παγκόσμια κοινωνία των πληροφοριών και την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών: «Η Ευρώπη προς την Κοινωνία των Πληροφοριών: σχέδιο δράσης» ((ΕΕ C 320 της 28.10.1996, σελ. 164)),

- έχοντας υπόψη τη Λευκή Βίβλο της Επιτροπής «Αύξηση, Ανταγωνιστικότητα και Απασχόληση» (COM(93)0700 - C3-0509/93),

- έχοντας υπόψη την ανακοίνωση της Επιτροπής σχετικά με την εκπαίδευση και την κατάρτιση ενώπιον των τεχνολογικών, βιομηχανικών και κοινωνικών προκλήσεων: πρώτες σκέψεις (COM(94)0528),

- έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών σχετικά με τη Μεθοδολογία για την υλοποίηση των εφαρμογών της κοινωνίας των πληροφοριών (COM(95)0224),

- έχοντας υπόψη το πράσινο βιβλίο της Επιτροπής: το δικαίωμα του δημιουργού και τα συγγενικά δικαιώματα στην κοινωνία των πληροφοριών (COM(95)0382 - C4- 0354/95),

- έχοντας υπόψη την πρόταση απόφασης του Συμβουλίου σχετικά με την έγκριση πολυετούς προγράμματος για την προώθηση της γλωσσικής πολυμορφίας στην κοινωνία των πληροφοριών ((ΕΕ C 364 της 4.12.1996, σελ. 5)),

- έχοντας υπόψη το Λευκό Βιβλίο για την Εκπαίδευση και την Κατάρτιση, Διδασκαλία και Εκμάθηση - προς την κοινωνία της γνώσης COM(95)0590 - C4- 0597/95),

- έχοντας υπόψη την προσωρινή έκθεση της Ομάδας Ειδικών Υψηλού Επιπέδου, «Διαμόρφωση της Ευρωπαϊκής Κοινωνίας των Πληροφοριών για Όλους»,

- έχοντας υπόψη την πρώτη ετήσια έκθεση που συνέταξε το Φόρουμ της Κοινωνίας των Πληροφοριών προς την Επιτροπή των ΕΚ με θέμα «Δίκτυα για τους πολίτες και τις κοινότητές τους - Πώς θα επωφεληθούμε καλύτερα από την κοινωνία των πληροφοριών στην Ευρωπαϊκή Ένωση»,

- λαμβάνοντας υπόψη την προσωρινή έκθεση σχετικά με ένα ευρωπαϊκό σχολικό δίκτυο δεδομένων, η οποία υποβλήθηκε κατά την άτυπη συνεδρίαση του Συμβουλίου (παιδείας) στο Άμστερνταμ στις 2 και 3 Μαρτίου 1997,

- έχοντας υπόψη το ψήφισμα του Συμβουλίου της 4ης Απριλίου 1995 για τον πολιτισμό και τα πολυμέσα ((ΕΕ C 247, της 23.9.1995, σελ. 1)),

- έχοντας υπόψη το ψήφισμα του Συμβουλίου της 27ης Νοεμβρίου 1995 σχετικά με τις βιομηχανικές πτυχές όσον αφορά την Ευρωπαϊκή Ένωση κατά την ανάπτυξη της κοινωνίας των πληροφοριών ((ΕΕ C 341, της 19.12.1995, σελ. 5)),

- έχοντας υπόψη το ψήφισμα του Συμβουλίου της 6ης Μαΐου 1996 για τα εκπαιδευτικά λογισμικά και πολυμέσα στην εκπαίδευση και την κατάρτιση ((ΕΕ C 195 της 6.7.1996, σελ. 8)),

- έχοντας υπόψη το ψήφισμά του της 13ης Μαρτίου 1997 για την Κοινωνία των Πληροφοριών, τον Πολιτισμό και την Παιδεία ((ΣΠ της ημερομηνίας αυτής, Μέρος ΙΙ, σημείο 5)),

- έχοντας υπόψη τα άρθρα 126 και 128 της Συνθήκης ΕΚ,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης και τις γνωμοδοτήσεις της Επιτροπής Απασχόλησης και Κοινωνικών Υποθέσεων, της Επιτροπής Έρευνας, Τεχνολογικής Ανάπτυξης και Ενέργειας και της Επιτροπή για τα Δικαιώματα της Γυναίκας, (A4-0200/97),

Α. λαμβάνοντας υπόψη ότι ο ρυθμός εισαγωγής των νέων τεχνολογιών στα σχολεία παρουσιάζει μεγάλες διαφορές τόσο μεταξύ κρατών μελών όσο και μέσα στα ίδια τα κράτη μέλη,

Β. λαμβάνοντας υπόψη ότι οι νέες τεχνολογίες πρέπει να εισαχθούν στα σχολεία κατά τρόπο προγραμματισμένο με βάση τους εκπαιδευτικούς και κοινωνικούς στόχους και όχι με βάση την τεχνολογία, και ότι πρέπει να ενθαρρυνθούν ιδιαίτερα τα κορίτσια και οι γυναίκες να εξοικειωθούν με τις νέες αυτές τεχνολογίες και να τις χρησιμοποιούν, στόχος που θα μπορούσε να αποτελέσει αντικείμενο ενός προγράμματος πιλότου,

Γ. λαμβάνοντας υπόψη ότι για να εισαχθεί και να αναπτυχθεί η χρήση των νέων τεχνολογιών στα σχολεία πρέπει να αναζητηθούν καινοτόμες λύσεις για τη χρηματοδότηση του κόστους του υλικού, του λογισμικού και της επικοινωνίας, και ότι από την άποψη αυτή η δημιουργία εποπτικού υλικού όπως θέσεων (sites) και «οικοσελίδων» (homepages) από τους ίδιους τους μαθητές, σε συνεργασία με τους δασκάλους τους, συνιστά μια επιλογή που πρέπει να διερευνηθεί περαιτέρω λόγω των πλεονεκτημάτων που προσφέρει τόσο των εκπαιδευτικών όσο και των οικονομικών,

Δ. λαμβάνοντας υπόψη ότι η συμμετοχή του δασκάλου έχει μεγάλη σημασία για την επιτυχή εισαγωγή και ανάπτυξη των νέων τεχνολογιών στην τάξη,

Ε. λαμβάνοντας υπόψη ότι χρειάζεται εύχρηστο ευρωπαϊκό εκπαιδευτικό λογισμικό υψηλής ποιότητας για τα σχολεία της πρωτοβάθμιας και δευτεροβάθμιας εκπαίδευσης,

ΣΤ. λαμβάνοντας υπόψη ότι υπάρχει γενική ανάγκη για εκπαίδευση όσον αφορά τα μέσα ενημέρωσης ώστε να μπορούν μικροί και μεγάλοι να αντιμετωπίζουν με ευθυκρισία και κριτικό πνεύμα τον διαρκώς αυξανόμενο αριθμό πληροφοριών που προσλαμβάνουν μέσω του διευρυμένου φάσματος των πηγών πληροφόρησης,

Ζ. λαμβάνοντας υπόψη ότι υπάρχουν μεγάλες δυνατότητες για χρήση των νέων τεχνολογιών στην εκπαίδευση και στην εργασία, σε ό,τι αφορά τα άτομα με ειδικές ανάγκες και ότι το κόστος προσαρμογής του λογισμικού στα άτομα με ειδικές ανάγκες είναι πολύ χαμηλό, υπό την προϋπόθεση ότι η προσαρμογή αυτή γίνεται στα πρώτα στάδια της ανάπτυξης των προϊόντων αυτών,

Η. λαμβάνοντας υπόψη ότι τα κονδύλια για την εκτέλεση του σχεδίου δράσης αυτού είναι περιορισμένα, η επιλογή των προς χρηματοδότηση στόχων πρέπει να γίνει με προσοχή και με κατεύθυνση τα προγράμματα στα οποία μπορούν να επιτευχθούν τα καλύτερα δυνατά αποτελέσματα που θα βρούν κι αλλες εφαρμογές,

Θ. λαμβάνοντας υπόψη ότι η συνεργασία ανάμεσα στις διάφορες υπηρεσίες της Επιτροπής μπορεί να εγγυηθεί μεγαλύτερη αποτελεσματικότητα και απόδοση των δράσεων,

Ι. λαμβάνοντας υπόψη ότι η επί τόπου παρακολούθηση της εκτέλεσης των δράσεων αποτελεί απαραίτητη προϋπόθεση για την επιτυχία τους,

1. δέχεται με μεγάλη ικανοποίηση το σχέδιο δράσης και τη σημασία που αποδίδει στην εισαγωγή και ανάπτυξη των νέων τεχνολογιών επικοινωνίας και ενημέρωσης στα σχολεία της πρωτοβάθμιας και δευτεροβάθμιας εκπαίδευσης[semigr ] εκφράζει ωστόσο τη λύπη του για το γεγονός ότι διαβιβάστηκε τόσο καθυστερημένα στο Ευρωπαϊκό Κοινοβούλιο[semigr ]

2. σημειώνει με ανησυχία πάντως την τάση της Επιτροπής να «εστιάζει» ή να «αναπροσανατολίζει» τα υπάρχοντα προγράμματα μέσω σχεδίων δράσης και λευκών βιβλίων[semigr ]

3. διαπιστώνει ότι σε ορισμένα κράτη μέλη, σχέδια του τύπου «Σχολεία σε δίκτυο» έχουν ήδη σημειώσει επιτυχία, και αναμένει την ενίσχυση και διεύρυνση των προσπαθειών αυτών, στο πλαίσιο της πολιτιστικής αυτοτέλειας των κρατών μελών[semigr ]

4. επιδοκιμάζει τις αυξανόμενες προσπάθειες της Επιτροπής να συντονίσει προγράμματα και χρηματοπιστωτικά μέσα στον τομέα της κοινωνίας των πληροφοριών και της παιδείας[semigr ]

5. καλεί την Επιτροπή να χρησιμοποιήσει το μέσο των «συλλογικών προσκλήσεων για υποβολή προτάσεων» από διάφορες Γενικές Διευθύνσεις από κοινού, προκειμένου να δημιουργηθεί μια οικονομία κλίμακας που θα ενισχύσει το διαθέσιμο προϋπολογισμό[semigr ]

6. συγχαίρει την Επιτροπή για το έργο που επιτέλεσε η Ομάδα Έργου για τα εκπαιδευτικά λογισμικά και πολυμέσα, και λαμβάνει γνώση των συστάσεών της[semigr ]

7. είναι πεπεισμένο ότι η ικανότητα χρησιμοποίησης των τεχνολογιών πληροφορίας και επικοινωνιών θα αποτελέσει μελλοντικά αποφασιστική προϋπόθεση για πλήρη συμμετοχή στον επαγγελματικό και κοινωνικό βίο[semigr ] ζητεί να παρέχεται ένα ελάχιστο επίπεδο γνώσεων σχετικά με τη χρησιμοποίηση των τεχνολογιών πληροφορίας και επικοινωνιών, σε όλα τα ιδρύματα υποχρεωτικές εκπαίδευσης, ανεξαρτήτως τύπου και επιπέδου ειδίκευσης, προκειμένου να προετοιμάζονται οι νέοι για τις μελλοντικές απαιτήσεις της αγοράς εργασίας, να διατηρηθεί η ισότητα ευκαιριών και να αποφευχθεί ο κοινωνικός αποκλεισμός[semigr ]

8. επισημαίνει τη σημασία που έχει για τη διατήρηση της οικονομικής και κοινωνικής συνοχής η πλήρης κάλυψη με τεχνολογίες πληροφορίας και επικοινωνιών, ακόμα και σε απομακρυσμένες και αραιοκατοικημένες περιοχές[semigr ] επαναλαμβάνει, στο πλαίσιο αυτό, το αίτημά του για πρόσβαση των σχολείων στις τεχνολογίες πληροφορίας και επικοινωνιών με ειδικούς όρους, στο πλαίσιο της καθολικής υπηρεσίας τηλεπικοινωνιών[semigr ] ζητεί επίσης τη στενή συνάρτηση της πρόσβασης αυτής με την τηλεμάθηση[semigr ] εκφράζει τη λύπη του διότι τα σημερινά εκπαιδευτικά προγράμματα της Επιτροπής απευθύνονται κυρίως στους νέους, όταν στην κοινωνία της πληροφορίας θα έπρεπε, αντίθετα, στην πρώτη θέση να βρίσκεται η διά βίου μάθηση[semigr ] καλεί την Επιτροπή να δώσει μεγαλύτερη ποσοχή σε πρωτοβουλίες κατάρτισης και εκπαίδευσης, για να μάθουν να χρησιμοποιούν τις νέες τεχνικές και γνώσεις άτομα μεγαλύτερης ηλικίας, που δεν έχουν μεγαλώσει με τις τεχνολογίες πληροφορίας και επικοινωνιών[semigr ]

9. ζητεί, στο πλαίσιο αυτό, στο πρόγραμμα δράσης της Επιτροπής να αναγνωρίζεται ότι τα σχολεία, οι βιβλιοθήκες και τα συνοικιακά κέντρα μπορούν να προσφέρουν βάσεις δεδομένων μάθησης για ολόκληρες κοινότητες, συμπεριλαμβανομένων νέων και ενηλίκων από μη προνομιούχα στρώματα του πληθυσμού, που δεν έχουν ιδιωτική πρόσβαση στις τεχνολογίες πληροφορίας και επικοινωνιών[semigr ]

10. επισημαίνει ότι, στο πλαίσιο της δημιουργίας μιας κοινωνικά δίκαιης κοινωνίας της πληροφορίας, πρέπει όλοι οι πολίτες ανεξαρτήτως φύλου και ηλικίας να έχουν πρόσβαση σε τεχνολογίες πληροφορίας και επικοινωνιών[semigr ] εφιστά την προσοχή στο αυξανόμενο χάσμα μεταξύ «αυτών που γνωρίζουν και αυτών που δεν γνωρίζουν» πώς να χρησιμοποιούν τις τεχνολογίες πληροφορίας και επικοινωνιών, και ζητεί να δοθεί προτεραιότητα σε εκείνους που έχουν τις μικρότερες δυνατότητες για πρόσβαση στις εν λόγω τεχνολογίες, εξοικείωση με αυτές, και απόκτηση αντίστοιχων ικανοτήτων[semigr ] προτείνει ακόμη να ενθαρρυνθεί η ανταλλαγή γνώσεων σχετικά με τη χρησιμοποίηση των τεχνολογιών πληροφορίας και επικοινωνιών μεταξύ μαθητών και γονέων, [semigr ]

11. ζητεί από την Επιτροπή να ενθαρρύνει τα κράτη μέλη όσον αφορά την κατάρτιση ποσοτικών στόχων σχετικά με τον εφοδιασμό και την πρόσβαση των σχολείων στις νέες τεχνολογίες με γνώμονα τις συστάσεις της Ομάδας Έργου[semigr ]

12. επιδοκιμάζει το γεγονός ότι το σχέδιο δράσης επικεντρώνεται στην πρωτοβάθμια και δευτεροβάθμια εκπαίδευση αναγνωρίζοντας με τον τρόπο αυτό πόσο σημαντικό είναι να εξοικιωθούν τα παιδιά από νωρίς με τις νέες τεχνολογίες[semigr ]

13. εκτιμά ότι υπάρχει ο κίνδυνος να επιτείνει η κοινωνία της πληροφορίας τη διάσπαση της κοινωνίας εν γένει και της αγοράς εργασίας, εάν δεν διασφαλισθεί στα αρχικά στάδια της εκπαίδευσης και σε όλους τους μαθητές μια ισότιμη πρόσβαση στην εκπαίδευση στις τεχνολογίες των πληροφοριών και επικοινωνιών και εάν δεν διευκολυνθεί ιδίως για τα κορίτσια και τις νεαρές γυναίκες η πρόσβαση αυτή.

14. φρονεί ότι η ενασχόληση των παιδιών με τις τεχνολογίες πληροφορίας και επικοινωνιών ήδη από μικρή ηλικία, στο πλαίσιο του παιχνιδιού, μπορεί να αποτρέψει μετέπειτα φοβίες ως προς τη χρησιμοποίηση αυτών των τεχνολογιών. Με τον τρόπο αυτό μπορεί να αποφευχθεί η διαφοροποίηση των αρχικών συνθηκών μεταξύ αγοριών και κοριτσιών και να επιτευχθεί μια σημαντική συμβολή στην αλλαγή του κυρίαρχου στερεότυπου ότι «τα κορίτσια δεν καταλαβαίνουν από τεχνικά θέματα»[semigr ]

15. ζητεί να υποστηριχθούν μέτρα για θετική δράση συγκεκριμένα σ' ό,τι αφορά την ανάπτυξη του περιεχομένου των πολυμέσων και των μεθόδων διδασκαλίας έτσι ώστε:

- να εξαλειφθούν οι στερεότυπες αντιλήψεις περί των δυο φύλων τόσο στην κοινωνία όσο και στο χώρο εργασίας[semigr ]

- να παρασχεθεί η δυνατότητα στα κορίτσια από μικρή ηλικία να κάνουν χρήση της τεχνολογίας της πληροφορίας[semigr ]

- να δημιουργηθούν πρότυπα θετικού ρόλου για τα κορίτσια ώστε να συμμετάσχουν ενεργητικά στην ανάπτυξη της κοινωνίας της πληροφορίας.

16. καταλήγει ότι πολλά πράγματα μπορούν να επιτευχθούν μέσω της ανταλλαγής εμπειριών στον ευρύ αυτόν τομέα, έχοντας υπόψη το φάσμα των πρωτοβουλιών που έχουν αναληφθεί μέχρι σήμερα εντός των κρατών μελών σε εθνικό, περιφερειακό και τοπικό επίπεδο[semigr ] τονίζει ότι οι ανταλλαγές αυτές μπορεί να είναι ιδιαίτερα πολύτιμες σε τομείς όπως η κατάρτιση των δασκάλων, η διδασκαλία σε μαθητές με ειδικές ανάγκες, η εκμάθηση γλωσσών, ο αναλφαβητισμός[semigr ]

17. ζητεί από την Επιτροπή να συντονίσει και να προωθήσει την εν λόγω ανταλλαγή εμπειριών, ιδιαίτερα με τη χρησιμοποίηση του Διαδικτύου (Internet) ως εργαλείου πληροφόρησης σχετικά με όλες τις πρωτοβουλίες και εμπειρίες των κρατών μελών[semigr ]

18. προτείνει στο πλαίσιο του προγράμματος δράσης να επιδειχθεί πνεύμα καινοτομίας, για την προώθηση και ενθάρρυνση της ένταξης των κοινωνικά αποκλεισμένων παιδιών, νέων και ενηλίκων στην κοινωνία της πληροφορίας[semigr ]

19. ζητεί από την Επιτροπή να συνεχίσει να υποστηρίζει την ανάπτυξη ευρωπαϊκής βιομηχανίας λογισμικών και πολυμέσων που θα αναγνωρίζει και θα αντανακλά την πολυγλωσσία της Ευρώπης[semigr ]

20. προτείνει να δημιουργηθεί στο πλαίσιο του προγράμματος ειδικό κονδύλι για τη χρηματοδότηση της μετάφρασης των καλύτερων εκπαιδευτικών προϊόντων λογισμικού και πολυμέσων που παράγονται κάθε χρόνο[semigr ]

21. υπενθυμιζει ότι η «αγωγή του πολίτη» μπορεί να προωθηθεί στο πλαίσιο της ανάπτυξης νέων εκπαιδευτικών προϊόντων λογισμικού και πολυμέσων[semigr ]

22. χαιρετίζει την πρωτοβουλία της Επιτροπής για την προώθηση της παραγωγής και διάδοσης εποπτικού υλικού υψηλής ποιότητας[semigr ] ζητεί από την Επιτροπή να υποστηρίξει ιδιαίτερα τις μικρομεσαίες επιχειρήσεις, και να μεριμνήσει για τη συμμετοχή των ενδιαφερομένων δασκάλων και μαθητών στην ανάπτυξη του εκπαιδευτικού λογισμικού[semigr ]

23. είναι πεπεισμένο ότι στο πλαίσιο της σχολικής διδασκαλίας, πέρα από τη μετάδοση των γνώσεων έχει επίσης μεγάλη σημασία η πρώθηση της δημιουργικότητας, της ικανότητας συλλογικής εργασίας, και της ανάπτυξης των ατομικών ικανοτήτων και του επιχειρηματικού πνεύματος των μαθητριών και των μαθητών[semigr ] ζητεί από την Επιτροπή να λαμβάνει και αυτές τις πτυχές υπόψη στην προώθηση του εκπαιδευτικού λογισμικού[semigr ]

24. καλεί την Επιτροπή και τα κράτη μέλη να προωθήσουν την ανταλλαγή πληροφοριών και εμπειριών σε ευρωπαϊκό επίπεδο, σχετικά με τη βελτίωση της χρήσης οπτικοακουστικού υλικού και πολυμέσων για παιδαγωγικούς σκοπούς στα σχολεία και στα εκπαιδευτικά ιδρύματα, προκειμένου να καταστεί δυνατή η ταχύτερη διάδοση των αποτελεσμάτων της έρευνας και να δοθούν στα κράτη μέλη θετικά παραδείγματα οικονομικώς αποδοτικών πρακτικών[semigr ]

25. τονίζει ότι είναι σημαντικό να παρέχεται στους δασκάλους κατάλληλη βασική κατάρτιση, συνεχής κατάρτιση και βοήθεια για τη χρήση των πολυμέσων στην τάξη[semigr ]

26. ζητεί από τα κράτη μέλη να ενθαρρύνουν τη συσπείρωση των σχολείων σε ομάδες και οργανώσεις, προκειμένου να επιτευχθούν τα οφέλη της οικονομίας κλίμακας που προσφέρει η δυνατότητα αγοράς υλικού και λογισμικού σε μεγάλες ποσότητες[semigr ]

27. φρονεί ότι η εισαγωγή των τεχνολογιών πληροφορίας και επικοινωνιών στα σχολεία πρέπει να συνοδεύεται από ριζική μεταρρύθμιση της σχολικής διδασκαλίας[semigr ] ζητεί από την Επιτροπή να υποστηρίξει την εν λόγω μεταρρύθμιση, με παιδαγωγική βασική έρευνα στο πλαίσιο της κοινοτικής πολιτικής για την έρευνα, και με την προώθηση της μετεκπαίδευσης του διδακτικού προσωπικού μέσω των διαρθρωτικών ταμείων. Εδώ απαιτείται ιδιαίτερη προώθηση των γυναικών εκπαιδευτικών, για τις οποίες η πρόσβαση στις γνώσεις πληροφορικής ήταν ως τώρα συχνά δυσχερής ή περιορισμένη[semigr ]

28. φρονεί ότι ιδιαίτερη σημασία για την επιτυχία των νέων μεθόδων διδασκαλίας έχει η αποδοχή τους από τους γονείς και τους κηδεμόνες[semigr ] τονίζει, συνεπώς, την ανάγκη να δημιουργηθούν και να διευρυνθούν ειδικές δυνατότητες μετεκπαίδευσης για γονείς και κηδεμόνες, προκειμένου οι τελευταίοι να ενημερωθούν και να ενταχθούν ενεργά στη διαδικασία[semigr ]

29. ζητεί από την Επιτροπή να ενθαρρύνει τα κράτη μέλη να εισαγάγουν τα πολυμέσα στο πρόγραμμα διδασκαλίας σ' όλα τα επίπεδα και στην κατάρτιση των δασκάλων[semigr ]

30. επισημαίνει τα πλεονεκτήματα της χρήσης των δικτύων για τη σύνδεση των σχολείωνμε άλλα εκπαιδευτικά/πολιτιστικά ιδρύματα όπως βιβλιοθήκες και μουσεία[semigr ]

31. χαιρετίζει την πρωτοβουλία των κρατών μελών να συμβάλουν στην εφαρμογή του σχεδίου δράσης μέσω της συγκρότησης ευρωπαϊκού σχολικού δικτύου[semigr ]

32. προτείνει τη «χαρτογράφηση» των μη κυβερνητικών πολιτιστικών φορέων που υπάρχουν στα κράτη μέλη, οι οποίοι μπορούν να προσφέρουν ενεργή υποστήριξη στα σχολεία στο πλαίσιο της επί τόπου εκτέλεσης των προγραμμάτων[semigr ]

33. ζητεί από την Επιτροπή, πέρα από τη δικτύωση των σχολείων μεταξύ τους να προωθήσει και τη δικτύωση των σχολείων με τα πανεπιστήμια, καθώς και των πανεπιστημίων μεταξύ τους, ως μελλοντικών τόπων μάθησης και διδασκαλίας των σημερινών μαθητών της υποχρεωτικής εκπαίδευσης, έτσι ώστε να προωθηθεί η χρησιμοποίηση της τηλεδιδασκαλίας[semigr ]

34. καλεί την Επιτροπή να εντείνει τις προσπάθειές της για την αποφυγή της διάδοσης επιβλαβούς για τους νέους υλικού, μέσω των νέων ηλεκτρονικών μέσων[semigr ]

35. αναγνωρίζει τον κρίσιμο ρόλο της εκπαιδευτικής και κοινωνιολογικής έρευνας στον τομέα αυτό και επομένως επιδοκιμάζει την ένταξη του προγράμματος κοινωνικοοικονομικής έρευνας με συγκεκριμένους στόχους στο πλαίσιο του κοινού αιτήματος για προτάσεις[semigr ]

36. ζητεί από τα κράτη μέλη και τις αρμόδιες αρχές να ενθαρρύνουν τη μάθηση μέσω των νέων τεχνολογιών πληροφορίας, σε αντίθεση με την τρέχουσα τάση υπέρ της εκμάθησης των τεχνολογιών αυτών[semigr ]

37. υποστηρίζει την αρχή της Επιτροπής για προώθηση της εταιρικής συνεργασίας δημοσίου και ιδιωτικού τομέα και τονίζει την ανάγκη για κώδικα δεοντολογίας προκειμένου να ρυθμισθεί το ζήτημα αυτό ώστε να μην βρεθούν σε μειονεκτική θέση τα γεωγραφικώς περιφερειακά ή κοινωνικώς περιθωριοποιημένα σχολεία[semigr ] επισημαίνει ότι τούτο θα μπορούσε να οδηγήσει σε ιδιαίτερα καρποφόρες ανταλλαγές εμπειριών ανάμεσα στα κράτη μέλη και τις περιφέρειες[semigr ]

38. εκτιμά ότι είναι σημαντικό να δοθεί στην ΟΝΕ κοινωνική διάσταση και να αντιμετωπιστούν οι αρνητικές επιπτώσεις που έχει για τα σχολεία η πολιτική λιτότητας που προέρχεται μεταξύ άλλων από την εκπλήρωση των κριτηρίων σύγκλισης καθώς και οι περικοπές στη χρηματοδότηση του εκπαιδευτικού συστήματος, ούτως ώστε να διασφαλιστεί στο μέλλον το δικαίωμα σχολικής φοίτησης στο πλαίσιο του ευρωπαϊκού μοντέλου[semigr ]

39. τονίζει ότι τα περιορισμένα κονδύλια του σχεδίου δράσης δεν πρέπει να καταλήξουν στη χρηματοδότηση μόνον των ήδη προηγμένων τεχνολογικά σχολείων συμβάλλοντας με τον τρόπο αυτό στη δημιουργία μιας ελίτ σχολείων[semigr ]

40. εκφράζει τη λύπη της για την έλλειψη ακριβών στοιχείων στο σχέδιο δράσης της Επιτροπής που να μπορούν να χρησιμοποιηθούν στη δημοσιονομική πολιτική[semigr ]

41. καλεί την Επιτροπή να διασφαλίσει την άμεση δικτύωση όλων των ευρωπαϊκών σχολείων (Scholae Europaeae)[semigr ]

42. ζητεί να αξιολογηθεί λεπτομερώς το σχέδιο δράσης και να εξετασθεί σοβαρά με ποιούς τρόπους μπορούν να συλλεχθούν ακριβή στοιχεία σχετικά με τους στόχους και την εκτέλεση του σχεδίου δράσης, συμπεριλαμβανομένου και του ενδεχόμενου να υπάρχει ανάγκη για επί μέρους πρόγραμμα στον τομέα αυτό[semigr ]

43. ζητεί από τα κράτη μέλη να εκδώσουν εγκύκλιο για τη συνεχή και αδιάλειπτη εφαρμογή της τεχνολογίας πληροφορίας στα σχολεία, τα ανώτερα και ανώτατα εκπαιδευτικά ιδρύματα, τις βιβλιοθήκες και τα κέντρα νεότητας των δήμων[semigr ]

44. καλεί την Επιτροπή να υποβάλει το ταχύτερο δυνατόν την αναγγελθείσα ανακοίνωση σχετικά με την επαγγελματική κατάρτιση στην κοινωνία της πληροφορίας[semigr ]

45. καλεί την Επιτροπή να καταστήσει διαφανέστερες τις δυνατότητες χρηματοδότησης, μέσω των διαφόρων ευρωπαϊκών ερευνητικών και μορφωτικών προγραμμάτων, για τη δικτύωση των ευρωπαϊκών σχολείων και την ανάπτυξη ευρωπαϊκού παιδαγωγικού λογισμικού[semigr ]

46. ζητεί ένα μέρος των πιστώσεων που προέρχονται από την αύξηση του κονδυλίου για το τρέχον τέταρτο πρόγραμμα πλαίσιο Ε& ΤΑ να διατεθεί για συμπληρωματικά προγράμματα στο πλαίσιο της κοινής έκκλησης για προτάσεις της Ομάδας Έργου «Εκπαιδευτικά Πολυμέσα» της 17 Δεκεμβρίου 1996[semigr ]

47. αναθέτει στον Πρόεδρό του να διαβιβάσει το ψήφισμα αυτό στην Επιτροπή, το Συμβούλιο και τις κυβερνήσεις των κρατών μελών.